
Nr.V1-  (nauja redakcija)
PANEVĖŽIO KOLEGIJOS STUDENTO APGYVENDINIMO BENDRABUTYJE SUTARTIS
20____ m. ______________ d. Nr. ______

Panevėžys
VšĮ Panevėžio kolegija (toliau – Kolegija), juridinio asmens kodas 111968437, buveinės adresas – Laisvės a. 23, Panevėžys, atstovaujama Panevėžio kolegijos bendrabučio administratoriaus arba kito įgalioto asmens ____________________________, veikiančio pagal Kolegijos direktoriaus 20 m. ____________ d. įsakymą Nr. ______, ir,

Studentas/klausytojas______________________________________________
                                                       (vardas, pavardė, asmens kodas ir/ar gim. data)

(toliau – Studentas), toliau kartu vadinami Šalimis, o kiekvienas atskirai – Šalimi, sudaro šią Studento apgyvendinimo bendrabutyje sutartį (toliau – Sutartis).
1. SUTARTIES OBJEKTAS
1.1. Kolegija suteikia Studentui teisę už mokestį, nustatytą Sutarties 3.1 papunktyje, Sutartyje nustatyta tvarka, sąlygomis ir terminais naudotis gyvenamąja vieta (kambariu arba kambario dalimi) Kolegijos bendrabutyje, esančiame Klaipėdos g. ____, kambario numeris ____, Panevėžyje (toliau – Kambarys).

1.2. Kambarys Studentui suteikiamas laikotarpiui nuo _____________ iki _____________.

1.3. Studentas, apsigyvendamas bendrabutyje, patvirtina, kad susipažino su Apgyvendinimo bendrabutyje proceso vykdyme ir administravime naudojamų asmens duomenų tvarkymo taisyklėmis (Sutarties 1 priedas) ir Panevėžio kolegijos bendrabučio vidaus tvarkos taisyklėmis (Sutarties 2 priedas), kurie yra neatskiriamos Sutarties dalys.

1.4. Studentui suteikiamame Kambaryje yra asmeniškai priskiriamas šis inventorius: lova su čiužiniu arba tachta, spintelė, kėdė ir stalas, jeigu Šalys perdavimo metu nesusitaria kitaip. Kitas inventorius yra bendro naudojimo ir skirtas visiems studentams, gyvenantiems tose patalpose. 
1.5. Studentas, priimdamas Kambarį, patvirtina, kad Kambarys ir Sutarties 1.4 papunktyje nurodytas inventorius yra tvarkingi ir tinkami naudoti, išskyrus šiuos perdavimo metu nustatytus trūkumus: _______________________________________________________________________________
2. ŠALIŲ TEISĖS IR PAREIGOS
2.1. Studentas įsipareigoja:

2.1.1. sumokėti Kolegijai Sutarties 4 skyriuje nustatyto dydžio išankstinę įmoką (užstatą);

2.1.2. laikytis Kolegijos bendrabučio vidaus tvarkos taisyklių (toliau – Taisyklės), priešgaisrinės saugos, higienos, viešosios tvarkos ir kitų taikytinų teisės aktų reikalavimų;

2.1.3. reguliariai tikrinti Kolegijos suteiktą elektroninio pašto dėžutę ir ja naudotis pagal Kolegijos nustatytą tvarką. Sutarties galiojimo metu Kolegijos pranešimas, išsiųstas į Kolegijos suteiktą elektroninio pašto dėžutę, laikomas tinkamu Studento informavimu, jeigu teisės aktuose ar Sutartyje nenustatyta kitaip;

2.1.4. laiku ir tinkamai mokėti Sutarties 3.1 papunktyje nustatytą mokestį už apgyvendinimą bendrabutyje;

2.1.5. be išankstinio rašytinio Kolegijos sutikimo neatlikti bendrabučio patalpose remonto, pertvarkymo, perplanavimo ar kitų darbų, galinčių pakeisti patalpų būklę;

2.1.6. be išankstinio rašytinio Kolegijos sutikimo nepersikelti į kitą bendrabučio Kambarį ar kitą gyvenamąją vietą ir neužimti kitam gyventojui priskirtos arba Kolegijos nustatyta tvarka Studentui nesuteiktos gyvenamosios vietos;

2.1.7. nesubnuomoti Kambario ar jo dalies, neperleisti teisės naudotis Kambariu tretiesiems asmenims ir nesuteikti tretiesiems asmenims teisės jame apsigyventi be išankstinio rašytinio Kolegijos sutikimo;

2.1.8. pirmojo mėnesio mokestį už apgyvendinimą sumokėti avansu, ne vėliau kaip iki apsigyvenimo bendrabutyje dienos. Vėlesnius mėnesio mokesčius mokėti vieną mėnesį į priekį, ne vėliau kaip iki einamojo mėnesio 15 dienos. Mokėjimai atliekami bankiniu pavedimu į Kolegijos nurodytą sąskaitą arba banko mokėjimo kortele;

2.1.9. už Studento padarytą žalą bendrabučio gyvenamosioms ir (ar) bendrojo naudojimo patalpoms, jų įrangai ar inventoriui, taip pat už tyčinį priešgaisrinės signalizacijos įjungimą ar tyčinį patalpų uždūmijimą sumokėti ______ Eur dydžio baudą. Už šiukšlių neišnešimą ar jų palikimą virtuvėje, bendrojo naudojimo patalpose ar balkonuose sumokėti ______ Eur dydžio baudą. Sprendimą dėl baudos skyrimo priima Kolegijos direktoriaus įsakymu sudaryta komisija, o komisijos sprendimas įforminamas Kolegijos direktoriaus įsakymu;
2.1.10. jeigu nenustatomas konkretus už Sutarties 2.1.9 papunktyje nurodytą žalą ar pažeidimą atsakingas Studentas, sprendimą dėl atsakomybės ir baudos skyrimo, įvertinusi įvykio aplinkybes, priima Kolegijos direktoriaus įsakymu sudaryta komisija. Komisijos sprendimu kiekvienam atitinkamo bendrabučio aukšto Studentui gali būti skiriama iki ______ Eur bauda už padarytą žalą, priešgaisrinės signalizacijos atjungimą ar patalpų uždūmijimą ir iki ______ Eur bauda už šiukšlių neišnešimą ar jų palikimą virtuvėje, bendrojo naudojimo patalpose ar balkonuose. Komisijos sprendimas dėl baudos skyrimo įforminamas Kolegijos direktoriaus įsakymu;
2.1.11. praradęs elektroninę praėjimo į bendrabutį kortelę, sumokėti ______ Eur dydžio baudą ir ______ Eur mokestį už naujos elektroninės praėjimo į bendrabutį kortelės išdavimą. Nauja praėjimo kortelė Studentui išduodama tik sumokėjus nustatytą baudą ir mokestį už naujos kortelės išdavimą.
2.1.12. atlyginti Kolegijai kitą, Sutarties 2.1.9–2.1.11 papunkčiuose nenurodytą, Studento padarytą žalą. Žalos aplinkybes ir dydį, atsakomybę bei baudos dydį nustato Kolegijos direktoriaus įsakymu sudaryta komisija. Komisijos sprendimas dėl baudos skyrimo įforminamas Kolegijos direktoriaus įsakymu;
2.1.13. Sutarties 2.1.9–2.1.10 ir 2.1.12 papunkčiuose nurodytas baudas, kurių skyrimas įformintas Kolegijos direktoriaus įsakymu, sumokėti per 1 (vieną) kalendorinį mėnesį nuo Studento informavimo apie paskirtą baudą dienos. Sutarties 2.1.11 papunktyje nurodytą baudą už prarastą elektroninę praėjimo į bendrabutį kortelę ir mokestį už naujos kortelės išdavimą sumokėti iki naujos elektroninės praėjimo į bendrabutį kortelės išdavimo;
2.1.14. per 1 (vieną) darbo dieną raštu informuoti Kolegiją apie studijų Kolegijoje nutraukimą, sustabdymą arba pašalinimą iš Kolegijos;

2.1.15. palaikyti tvarką Kambaryje ir šalia jo esančiose bendrojo naudojimo patalpose, tinkamai naudotis sanitariniais mazgais, virtuvėmis ir kita bendrai naudojama infrastruktūra, taip pat išnešti susidariusias šiukšles;

2.1.16. tvarkingai ir pagal paskirtį naudotis bendrojo naudojimo patalpomis, virtuvės įranga, koridoriais, laiptinėmis, sanitariniais mazgais, vandentiekio, nuotekų, elektros, šildymo, vėdinimo, priešgaisrinės saugos ir kitais įrenginiais;

2.1.17. nedelsdamas informuoti bendrabučio administratorių ar kitą Kolegijos įgaliotą asmenį apie pastebėtus gedimus, avarijas, vandens, elektros ar kitų inžinerinių sistemų sutrikimus ir kitus įvykius, galinčius sukelti žalą asmenims ar turtui;

2.1.18. pasibaigus Sutarties galiojimo terminui arba ją nutraukus prieš terminą, ne vėliau kaip per 1 (vieną) kalendorinę dieną išsikelti iš bendrabučio Kolegijos nustatyta tvarka ir pasirašytinai perduoti bendrabučio administratoriui ar kitam Kolegijos įgaliotam asmeniui Kambarį, Sutarties 1.4 papunktyje nurodytą inventorių bei elektroninę praėjimo į bendrabutį kortelę. Kambarys, inventorius ir kortelė turi būti perduoti tokios būklės, kokios buvo perduoti Studentui, atsižvelgiant į normalų nusidėvėjimą;

2.1.19. vykdyti kitas Taisyklėse ir teisės aktuose nustatytas pareigas.

2.2. Studentas turi teisę:

2.2.1. naudotis Kambariu, jame esančiu inventoriumi ir savo daiktais pagal Sutartį, Taisykles ir teisės aktų reikalavimus;

2.2.2. nutraukti Sutartį, apie būsimą Sutarties nutraukimą raštu informuodamas bendrabučio administratorių ar kitą Kolegijos įgaliotą asmenį ne vėliau kaip prieš 5 (penkias) darbo dienas, jeigu teisės aktai nenustato ilgesnio termino;

2.2.3. teikti bendrabučio administratoriui ar kitam Kolegijos įgaliotam asmeniui pastabas ir pasiūlymus dėl bendrabučio patalpų, įrangos trūkumų, gedimų ir kitų apgyvendinimo sąlygų;

2.2.4. esant galimybei, pakeisti Kambarį Kolegijos nustatyta tvarka, jeigu dėl to raštu susitaria Kolegija ir Studentas;

2.2.5. rezervuoti Kambarį liepos–rugpjūčio mėnesiais, jeigu tokia galimybė numatyta Kolegijos teisės aktuose, sumokėjęs Kolegijos nustatytą rezervacijos mokestį;

2.2.6. naudotis kitomis teisėmis, nustatytomis Sutartyje, Taisyklėse ir teisės aktuose.

2.3. Kolegija įsipareigoja:

2.3.1. suteikti Studentui gyvenamąją vietą ir Sutarties 1.4 papunktyje nurodytą inventorių;

2.3.2. pagal galimybes užtikrinti bendrabučio patalpų tinkamą techninę būklę, organizuoti reikalingus remonto darbus ir užtikrinti inžinerinių sistemų bei įrangos tinkamą veikimą;

2.3.3. organizuoti bendrojo naudojimo patalpų valymą ir bendrabučio teritorijos tvarkymą pagal Kolegijos nustatytą tvarką;

2.3.4. bendrabutį rekonstruojant, kapitališkai remontuojant, pertvarkant, reorganizuojant arba dėl kitų objektyvių priežasčių, kai naudotis Studentui suteiktu Kambariu laikinai ar nuolat neįmanoma, pagal galimybes pasiūlyti Studentui kitą gyvenamąją vietą Kolegijos bendrabutyje.

2.4. Kolegija turi teisę:

2.4.1. keisti apgyvendinimo tvarką, įskaitant vietų skaičių Kambaryje, jeigu toks pakeitimas atliekamas laikantis teisės aktų, higienos normų ir Kolegijos vidaus teisės aktų reikalavimų;

2.4.2. Kolegijos teisės aktų nustatyta tvarka keisti mokesčio už apgyvendinimą bendrabutyje dydį;
2.4.3. Studentui pažeidus Sutartį, Taisykles ar teisės aktų reikalavimus, taip pat avarijos, gedimo ar kito įvykio atveju, kai būtina apsaugoti asmenų ar turto interesus, bendrabučio administratorius ir (ar) kiti Kolegijos įgalioti darbuotojai turi teisę patekti į Kambarį, laikydamiesi teisės aktuose ir Taisyklėse nustatytos tvarkos;

2.4.4. nutraukti Sutartį prieš terminą, apie tai raštu informavusi Studentą prieš 5 (penkias) darbo dienas, jeigu:

2.4.4.1. Studentas savo elgesiu iš esmės pažeidžia kitų bendrabučio gyventojų teisę į poilsį, saugią ir tinkamą gyvenamąją aplinką, įskaitant sistemingą ar šiurkštų triukšmavimą, agresyvų elgesį, viešosios tvarkos, higienos ar sanitarinių reikalavimų pažeidimą;

2.4.4.2. Studentas nutraukia arba sustabdo studijas Kolegijoje arba yra pašalinamas iš Kolegijos, jeigu dėl to pagal Kolegijos teisės aktus išnyksta pagrindas Studentui naudotis bendrabučiu;

2.4.4.3. Studentas subnuomoja Kambarį, suteikia teisę juo naudotis tretiesiems asmenims be Kolegijos sutikimo arba tyčia ar dėl neatsargumo padaro žalą Kambariui, bendrojo naudojimo patalpoms, inventoriui ar kitam Kolegijos turtui;

2.4.4.4. Studentas laiku nesumoka mokesčio už apgyvendinimą bendrabutyje ir, gavęs Kolegijos įspėjimą apie susidariusią skolą, per nustatytą papildomą terminą jos nepadengia;

2.4.4.5. Studentas pažeidžia priešgaisrinės saugos, higienos, sanitarijos, viešosios tvarkos ar kitų teisės aktų reikalavimus, susijusius su bendrabučio ar Kambario naudojimu;

2.4.4.6. Studentas kitais esminiais būdais pažeidžia Sutartį ar Taisykles ir, Kolegijai raštu įspėjus apie pažeidimą, per nustatytą terminą jo nepašalina, jeigu pažeidimo pobūdis ir teisės aktai nenustato teisės nutraukti Sutartį nedelsiant.

2.4.5. Kitais teisės aktuose, Sutartyje ir Kolegijos vidaus teisės aktuose nustatytais atvejais ir tvarka nutraukti Sutartį prieš terminą.
3. MOKESTIS UŽ APGYVENDINIMĄ BENDRABUTYJE
3.1. Mokesčio už vieną vietą Kolegijos bendrabutyje dydį nustato Kolegijos direktorius įsakymu. Sutarties sudarymo dieną Studentui taikomas ______ Eur mėnesinis mokestis už apgyvendinimą bendrabutyje.

3.2. Mokestis už apgyvendinimą mokamas į Sutarties rekvizituose nurodytą Kolegijos banko sąskaitą arba banko mokėjimo kortele Kolegijos nustatyta tvarka.

3.3. Mokestis už apgyvendinimą skaičiuojamas nuo Studentui suteiktos gyvenamosios vietos naudojimo pradžios iki Sutarties pasibaigimo ar nutraukimo dienos, jeigu Kolegijos teisės aktuose nenustatyta kitaip.

3.4. Kolegija turi teisę Kolegijos teisės aktų nustatyta tvarka pakeisti mokesčio už apgyvendinimą bendrabutyje dydį.

3.5. Sutarties galiojimo metu pasikeitus Kolegijos direktoriaus įsakymu patvirtintam mokesčio už apgyvendinimą dydžiui, apie tai Studentas informuojamas Kolegijos suteiktu elektroniniu paštu ne vėliau kaip prieš 30 (trisdešimt) kalendorinių dienų iki naujojo mokesčio taikymo pradžios, jeigu teisės aktai nenustato kitaip.

3.6. Jeigu Studentas nesutinka su pakeistu mokesčio už apgyvendinimą dydžiu, jis turi teisę nutraukti Sutartį, apie tai raštu informuodamas Kolegiją per 1 (vieną) kalendorinį mėnesį nuo pranešimo apie mokesčio pasikeitimą gavimo dienos.

3.7. Laiku nesumokėtos sumos pagal Sutartį yra laikomos Studento įsiskolinimu Kolegijai ir gali būti išieškomos teisės aktų nustatyta tvarka.

3.8. Prieš pradėdama priverstinį skolos išieškojimą, Kolegija, išskyrus atvejus, kai teisės aktai ar aplinkybės leidžia veikti kitaip, išsiunčia Studentui pranešimą apie susidariusią skolą ir nurodo terminą jai padengti.

3.9. Studentui laiku nesumokėjus mėnesio mokesčio už apgyvendinimą, nuo laiku nesumokėtos sumos už kiekvieną uždelstą dieną gali būti skaičiuojami 0,05 procento dydžio delspinigiai, jeigu jų taikymas neprieštarauja taikytiniems teisės aktams.

4. STUDENTO PRIEVOLIŲ UŽTIKRINIMAS
4.1. Siekiant užtikrinti tinkamą Studento piniginių ir kitų prievolių pagal Sutartį vykdymą, Studentas ne vėliau kaip prieš 1 (vieną) kalendorinę dieną iki faktinio apsigyvenimo bendrabutyje sumoka Kolegijai ______ Eur dydžio išankstinę įmoką (užstatą). Užstatas nėra laikomas mokesčiu už apgyvendinimą.
4.2. Studentui išduodama praėjimo kortelė ir (ar) patalynė bei joms priskiriamos užstato dalys nurodomos lentelėje:. 
	Išduodama priemonė
	Išduota
	Neišduota
	Užstato dalis, Eur

	Elektroninė praėjimo į bendrabutį kortelė
	☐
	☐
	

	Patalynė
	☐
	☐
	

	Likusi užstato dalis
	


4.3. Kolegija turi teisę iš likusios užstato dalies padengti iki Sutarties pasibaigimo ar nutraukimo Studento neįvykdytas pinigines prievoles, įskaitant pagrįstai nustatytą ir Studentui priskirtą žalos atlyginimo sumą, nesumokėtą mokestį už apgyvendinimą, delspinigius, nesumokėtas baudas ir kitus pagal Sutartį Studentui tenkančius mokėjimus.
4.4. Studentui visiškai atsiskaičius su Kolegija, išsikėlus iš bendrabučio ir nutraukus ar pasibaigus Sutarčiai, likusi užstato dalis, jeigu tokia yra, grąžinama Studentui pagal jo rašytinį prašymą ne vėliau kaip per 30 (trisdešimt) kalendorinių dienų nuo Kolegijos nustatytų atsiskaitymo ir Kambario perdavimo procedūrų užbaigimo.

4.5. Užstatas grąžinamas į Studento prašyme nurodytą banko sąskaitą. Banko mokesčiai, jeigu tokie taikomi ir jų atlyginimas tenka Studentui, gali būti išskaičiuojami iš grąžinamos užstato sumos.
5. KITOS SUTARTIES SĄLYGOS
5.1. Sutarties galiojimo metu su apgyvendinimu bendrabutyje susijusi informacija Studentui siunčiama į Kolegijos suteiktą elektroninio pašto dėžutę. Pranešimas laikomas tinkamai pateiktu jo išsiuntimo į Kolegijos suteiktą elektroninio pašto dėžutę dieną, jeigu teisės aktuose ar Sutartyje nenustatyta kitaip.

5.2. Sutartis įsigalioja nuo jos pasirašymo dienos ir galioja iki joje nustatyto termino pabaigos, visiško Šalių prievolių įvykdymo arba Sutarties nutraukimo teisės aktuose ar Sutartyje nustatyta tvarka.

5.3. Sutartis gali būti keičiama ar papildoma Šalių rašytiniu susitarimu, išskyrus atvejus, kai Sutartis ar teisės aktai suteikia Kolegijai teisę tam tikras sąlygas pakeisti vienašališkai.

5.4. Ginčai tarp Šalių, kylantys dėl Sutarties sudarymo, vykdymo, pakeitimo ar nutraukimo, pirmiausia sprendžiami derybomis. Nepavykus susitarti per 14 (keturiolika) kalendorinių dienų nuo derybų pradžios, ginčas sprendžiamas teisme, pagal Kolegijos buveinės registracijos vietą.
5.5. Studentas patvirtina, kad Sutarties sudarymo metu Kolegijai pateikė teisingus ir išsamius duomenis, reikalingus Sutarčiai sudaryti ir vykdyti. Studentas atsako už dėl tyčia ar dėl neatsargumo pateiktų neteisingų duomenų Kolegijai padarytą žalą teisės aktų nustatyta tvarka.

5.6. Pasirašydamas Sutartį Studentas patvirtina, kad susipažino su Taisyklėmis ir įsipareigoja jų laikytis. Taisyklės yra neatskiriama Sutarties dalis.

5.7. Sutartis sudaryta 2 (dviem) vienodą teisinę galią turinčiais egzemplioriais, po vieną kiekvienai Šaliai, išskyrus atvejus, kai Sutartis sudaroma elektroniniu būdu.
	Su Bendrabučio vidaus tvarkos taisyklėmis susipažinau:

	

	(vardas, pavardė, parašas)

	Su Apgyvendinimo bendrabutyje proceso vykdyme ir administravime naudojamų asmens duomenų tvarkymo taisyklėmis susipažinau:

	

	(vardas, pavardė, parašas)


6. ŠALIŲ REKVIZITAI IR PARAŠAI
	VšĮ Panevėžio kolegija 
	
	STUDENTAS

	Laisvės a. 23, LT-35200, Panevėžys
Juridinio asmens kodas 111968437
Tel. +370 46 03 23
El. paštas: kolegija@panko.lt
Bankas: AB „Swedbank“
A. s. LT137300010074172424

Atstovas:
	
	

	
	
	

	(vardas, pavardė, parašas)
	
	(vardas, pavardė, parašas)


Panevėžio kolegijos studento 
apgyvendinimo bendrabutyje sutarties 

1 priedas 
PANEVĖŽIO KOLEGIJA
APGYVENDINIMO BENDRABUTYJE PROCESO VYKDYME IR ADMINISTRAVIME NAUDOJAMŲ ASMENS DUOMENŲ TVARKYMO TAISYKLĖS
I ASMENS DUOMENYS PAGAL KATEGORIJAS:

1. Identifikaciniai duomenys (vardas, pavardė, asmens kodas, gimimo data, lytis, pilietybė, parašas, valstybė, iš kurios atvyko, nuotrauka, Panevėžio kolegijos (toliau – Kolegija) suteikto elektroninio pašto adresas, vartotojo vardas kolegijos informacinėse sistemose.

2. Kontaktiniai duomenys (gyvenamoji ir /ar deklaruota gyvenamoji vieta, telefono numeris, asmeninio elektroninio pašto adresas, artimo asmens kontaktinė informacija, (jei asmuo pateikia ir kt.)

3. Gyvenamosios vietos bendrabutyje duomenys (bendrabučio numeris ir adresas, bendrabučio kambario numeris ir kt.)

4. Socialinio remtinumo, asmenų su negalia ar specialiaisiais  ugdymosi poreikiais asmens duomenys (jei asmuo pateikia).

5. Studijų statuso keitimo duomenys (studento būsena, informacija apie studijų pertrauką /nutraukimą).

6. Studijų programos ir plano duomenys (akademinis padalinys, studijų programos pavadinimas, studijų laikotarpis, studijų forma, kursas, semestras, grupė ir kt.)
7. Mokesčių už apgyvendinimą bendrabutyje duomenys(vietos bendrabutyje kaina, mokesčių už papildomas paslaugas informacija, atliktos įmokos, jų dydis ir mokėjimo datos, duomenys apie skolas už apgyvendinimą bendrabutyje, banko sąskaitos numeris ir kt,.)

8. Vidaus tvarkos taisyklių laikymąsi užtikrinantys duomenys (pateiktų prašymų duomenys, patekimo į laisvalaikio ar bendro naudojimo patalpas laikas (jei išduodamas raktas patekimui į patalpas), skirtų drausminančių priemonių duomenys, užfiksuotų vidaus tvarkos taisyklių pažeidimų duomenys, gyventojo svečių duomenys (vardas, pavardė, svečių lankymosi laikas, gimimo data, parašas) ir kt.).
9. Vaizdo stebėjimo kamerų duomenys (vaizdo įrašai). 

10. Skirtos finansinės paramos duomenys (suteiktos paramos tipas, dydis, teikimo laikotarpis ir kt.).

II DUOMENŲ TVARKYMO TIKSLAI :
1. Apgyvendinimo bendrabutyje sutarties sudarymas ir vykdymas:

1.1. apgyvendinimo bendrabutyje proceso vykdymas, apgyvendinimo paslaugų teikimas;

1.2. sutartyje numatytų įsipareigojimų vykdymas;

1.3. apgyvendinimo bendrabutyje duomenų apskaita;

1.4. mokesčių už apgyvendinimą apskaita;

1.5. finansinės paramos paskirstymas;
1.6. su gyvenimu bendrabutyje susijusių dokumentų rengimas;

1.7.informacijos teikimas gyvenantiems ar norintiems apsigyventi bendrabutyje asmenims su apgyvendinimu ir gyvenimu bendrabutyje susijusiais klausimais.

2. Duomenų perdavimas valstybiniams registrams ir valdžios institucijoms.

3. Gyvybinių interesų apsauga ligos ar nelaimės atveju.

III DUOMENŲ TVARKYMO TEISINIAI PAGRINDAI :

1. ES Bendrojo duomenų apsaugos reglamento 6 str. 1 d. b) punktas (tvarkyti duomenis būtina siekiant įvykdyti sutartį, kurios šalis yra duomenų subjektas arba siekiant imtis veiksmų duomenų subjekto prašymu prieš sudarant sutartį) - sutartinis pagrindas. 

2. ES Bendrojo duomenų apsaugos reglamento 6 str. 1 d. d) punktas (tvarkyti duomenis siekiant apsaugoti gyvybinius duomenų subjekto ar kito fizinio asmens interesus).

3. ES Bendrojo duomenų apsaugos reglamento 6 str. 1 d. a) punktas (duomenų subjektas davė sutikimą, kad jo asmens duomenys būtų tvarkomi vienu ar keliais konkrečiais tikslais).

IV DUOMENŲ SAUGOJIMO TERMINAI :

1. Apgyvendinimo bendrabutyje laikotarpiu ir 1 metai po apgyvendinimo pabaigos (trumpalaikio saugojimo apgyvendinimo proceso vykdymui reikalingi dokumentai).

2. 10 metų po apgyvendinimo bendrabutyje sutarties pabaigos (ilgalaikio saugojimo archyviniai dokumentai ir duomenys : popieriniai – asmens byloje, elektroniniai – akademinėje informacinėje sistemoje).

V DUOMENŲ TEIKIMAS TREČIOSIOMS ŠALIMS

Asmens duomenys teisės aktų nustatyta tvarka gyvenimo bendrabutyje laikotarpiu yra teikiami kitiems asmens duomenų tvarkytojams, kurie teikia paslaugas, tiesiogiai reikalingas apgyvendinimo paslaugų teikimui. Taip pat asmens duomenys teikiami, kai tokią prievolę nustato teisės aktai.   

VI ATSAKINGO ASMENS KONTAKTINIAI DUOMENYS

Gyvenantis ar nebegyvenantis bendrabutyje asmuo, norėdamas susipažinti su šiame dokumente nurodytais savo asmens duomenimis, jų tvarkymo tikslais, teisiniais pagrindais ir kita informacija, taip pat pageidaudamas juos papildyti, pakeisti, panaikinti ar perkelti, gali kreiptis į Panevėžio kolegijos duomenų apsaugos pareigūną el. pašto adresu dap@panko.lt, adresu Laisvės a. 23, LT -35200, Panevėžys. 

VII APSKUNDIMO TVARKA

Asmuo, manydamas, kad jo teisės į asmens duomenų apsaugą buvo pažeistos, gali kreiptis į :

1. Panevėžio kolegijos asmens duomenų apsaugos pareigūną;

2. Valstybinę duomenų apsaugos inspekciją.

VIII DUOMENYS APIE DUOMENŲ TVARKYTOJĄ

VšĮ Panevėžio kolegija

Laisvės a. 23, LT -35200, Panevėžys

Tel. +370 460 323, el. p.  kolegija@panko.lt

Duomenys kaupiami ir saugomi Juridinių asmenų registre, kodas 111968437.

Panevėžio kolegijos studento 
apgyvendinimo bendrabutyje sutarties 

2 priedas 
PANEVĖŽIO KOLEGIJOS BENDRABUČIO VIDAUS TVARKOS TAISYKLĖS
I. BENDROSIOS NUOSTATOS

1. Panevėžio kolegijos (toliau – Kolegija) bendrabučio (toliau – Bendrabutis) vidaus tvarkos taisyklės (toliau – Taisyklės) reglamentuoja vidaus tvarką Bendrabutyje ir nustato asmenų, kurie sudaro su Kolegija gyvenamosios vietos nuomos sutartis arba užpildo Bendrabučio registracijos formą (toliau – Nuomininkai) ir Bendrabučio darbuotojų (toliau – Nuomotojai) teises, pareigas ir atsakomybę Kolegijos bendrabutyje.

2. Kolegija siekia Bendrabutyje sudaryti Nuomininkams patogią, palankią ir saugią aplinką gyventi ir asmeniniams poreikiams tenkinti.

3. Bendrabučio kambariai gali būti dviviečiai ir triviečiai.

4. Bendrabutyje studijų laikotarpiu apgyvendinami Kolegijos nuolatinių, nuolatinių sesijinių ir ištęstinių studijų studentai, pagal mainų programą atvykę užsienio aukštųjų mokymo institucijų studentai. Jei yra laisvų vietų, gali būti apgyvendinami ir kitų aukštųjų mokyklų studentai, buvę kolegijos studentai. Kaip svečiai, gali būti apgyvendinami stojantieji, kvalifikacijos kėlimo ir perkvalifikavimo kursų klausytojai, kiti asmenys.

5. Ramybės valandos Bendrabutyje yra nuo 22.00 iki 7.00 valandos.

6. Siekiant užtikrinti Nuomininkų saugumą Bendrabučių lauko durys rakinamos nuo 22.00 iki 6.00 val.

7. Pašaliniai asmenys į Bendrabutį neįleidžiami, išskyrus asmenis, padedančius nuomininkams įsikraustyti arba išsikraustyti iš Bendrabučio. Šiuos asmenis Nuomininkas pasitinka prie įėjimo ir pasirašo juos išlydėdamas.

8. Bendrabučių administratoriui ar sargui įtarus, kad Bendrabučio Nuomininkai ar pas juos atvykę asmenys yra neblaivūs ar apsvaigę nuo narkotinių ar psichotropinių medžiagų, jie neįleidžiami į Bendrabutį.

9. Nuomininkai patys atsako už nuomojamose patalpose esančių jų pačių asmeninių daiktų saugumą.

10.  Sudarant gyvenamosios vietos Bendrabutyje sutartį, kiekvienas Nuomininkas yra supažindinamas pasirašytinai su Bendrabučio vidaus tvarkos, priešgaisrinės ir elektros saugos taisyklėmis, higienos ir sanitarijos reikalavimais, kurių privalo laikytis.

II. BENDRABUČIO SKYRIMO, EKSPLOATAVIMO IR IŠSIKRAUSTYMO TVARKA

11.  Nuomininkai (studentai, buvę studentai), su kuriais sudaromos Bendrabučio apgyvendinimo sutartys, prieš apsigyvendami Bendrabutyje privalo parašyti prašymą Bendrabučio administratoriui dėl apgyvendinimo kolegijos Bendrabutyje.
12.  Nuomininkai (nuolatinių sesijinių ir ištęstinių studijų studentai, kvalifikacijos kėlimo ir perkvalifikavimo kursų klausytojai) prieš apsigyvendami Bendrabutyje pas Bendrabučio sargus rezervuojasi laisvas vietas.

13.  Nuomininkai (pagal mainų programą atvykę užsienio aukštųjų mokymo institucijų studentai, kiti asmenys) prieš apsigyvendami Bendrabutyje privalo parašyti prašymą (teikimą) kolegijos direktoriui dėl apgyvendinimo Kolegijos Bendrabutyje.
14.  Nuomininką, vadovaudamasis informacinėje sistemoje patvirtintu prašymu arba rašytiniu prašymu, Bendrabutyje apgyvendina Bendrabučio administratorius.
15.  Nuomininkai Bendrabutyje apgyvendinami informacijoje nurodytu laiku. Apgyvendinimo terminas gali būti pratęstas studentui suderinus su Bendrabučio administratoriumi.
16.  Norintieji apsigyventi studijų metu teikia prašymą skirti gyvenamąją vietą Bendrabutyje, suderina jį su Bendrabučio administratoriumi.
17.  Nuomininkas pasirašo nuomos sutartį arba užpildo Bendrabučio registracijos formą, pateikia nuotraukas, gauna Bendrabučio leidimą, kambario raktą.
18.  Nuomininkai savo lėšomis pasigamina kambario raktų kopijas.
19.  Baigus ar nutraukus studijas, Bendrabučio nuomos sutartis netenka galios. Nuomininkas privalo sumokėti mokestį, perduoti Bendrabučio administratoriui tvarkingas gyvenamąsias patalpas, inventorių, leidimą, raktus.
20.  Apie sutarties nutraukimą Nuomininkas turi pranešti ne vėliau nei nurodyta apgyvendinimo sutartyje iki išsikraustymo bei sutarti laiką dėl kambario turto perdavimo ir atsiskaitymo. Nuomininkas privalo palikti kambarį tvarkingą ir švarų.
21.  Bendrabučius rekonstruojant, remontuojant, pertvarkant ir reorganizuojant, siekiant racionaliau panaudoti patalpas, gerinti komunalinių paslaugų teikimą, taupyti energetinius išteklius, Nuomininkai gali būti perkeliami iš vieno kambario į kitą arba iš vieno Bendrabučio į kitą.
22.  Nuomininkai aprūpinami baldais. Suderinus su Bendrabučio administratoriumi, leidžiama naudotis savo baldais. Už kambaryje paliktus asmeninius daiktus ar kitą turtą administracija neatsako. Draudžiama savavališkai pernešti Bendrabučio inventorių iš vieno kambario į kitą, atlikti bet kokius Bendrabučio patalpų, įrangos remonto ar keitimo darbus.
23.  Bendrabučio Nuomininkai patys tvarko kambarius, sanitarinius mazgus ir kitas jiems priskirtas patalpas. Bendro naudojimo patalpas: virtuves, koridorius, balkonus, darbo ir poilsio kambarius – prižiūri ir valo valymo įmonė. Maisto atliekas ir kitas šiukšles iš kambarių, virtuvių balkonų ir kitų patalpų Nuomininkai išneša į konteinerius patys. Griežtai draudžiama atliekas bei šiukšles, išneštas iš kambarių, palikti Bendrabučio bendro naudojimo patalpose ar kitose Bendrabučio vietose. Esant galimybei šiukšlės rūšiuojamos.
24.  Vadovaujantis Kolegijos direktoriaus įsakymais Nuomininkai privalo atlyginti Bendrabučiui padarytą žalą (už suniokotas patalpas, sugadintą įrangą, baldus, inventorių ir kt.).

III. BENDRABUČIO NUOMININKŲ TEISĖS IR PAREIGOS

25.  Nuomininkai turi teisę:
26.1. įeiti ir išeiti iš Bendrabučio visą parą;

26.2. teikti pastabas ir pasiūlymus dėl gyvenimo, poilsio sąlygų gerinimo, personalo darbo, tvarkos ir švaros Bendrabutyje;
26.3. kreiptis pagalbos ir paramos į Bendrabučio darbuotojus, skambinti bendrosios pagalbos telefonais;
26.4. naudotis virtuvėmis, sanitariniais mazgais, dušais neribotai, išskyrus sanitarinės priežiūros laiką.
26.5. naudotis skalbyklos paslaugomis visą parą;

26.6. savo lėšomis pasigerinti gyvenimo sąlygas, atliekant Bendrabučio patalpų ir įrangos remonto darbus (suderinęs su Bendrabučio administratoriumi). Nuomininkams neatlyginama už atliktus Bendrabučio patalpų, turto ar įrangos pagerinimo (remonto) darbus.

26.  Nuomininkai, Taisyklėse nustatytu laiku, gali pasitelkti pagalbą atsikraustant ar išsikraustant iš Bendrabučio. Su nuomininku atvykę asmenys pateikia asmens tapatybę patvirtinantį dokumentą, kuris yra registruojamas svečių registracijos knygoje. Už svečių buvimo vietą ir laiką atsako kambario, į kurį registravosi svečias, Nuomininkai.
27.  Nuomininkas privalo:

28.1. gerbti ir nepažeisti kitų Nuomininkų teisių ir teisėtų interesų, pagarbiai elgtis su jais ir Bendrabučio darbuotojais;
28.2. laiku mokėti mokesčius už apgyvendinimą Bendrabutyje;
28.3. atlyginti žalą;
28.4. pateikti Bendrabučio personalui Bendrabučio leidimą;
28.5. pasinaudojus bendros virtuvės įranga, ją išvalyti ir sutvarkyti, palaikyti švarą ir tvarką kambariuose, taip pat bendro naudojimo patalpose pagal sanitarinių higienos normų reikalavimus;
28.6. laikytis visuomenės priimtų gyvenimo normų: nekelti triukšmo, netrikdyti Bendrabutyje ir aplinkiniuose namuose gyvenančių žmonių darbo ir poilsio, nepažeidinėti kitų Bendrabučio Nuomininkų teisių (LR administracinių nusižengimų kodekso 488 str. ,,Viešosios rimties trikdymas“).
28.7. savarankiškai susipažinti ir laikytis priešgaisrinės saugos reikalavimų;
28.8. per 3 (tris) darbo dienas raštu informuoti Bendrabučio administratorių apie studijų nutraukimą ar pašalinimą iš Kolegijos;
28.9. išsikeldamas iš Bendrabučio, baigęs ar nutraukęs studijas, Nuomininkas privalo sumokėti visus mokesčius, atlaisvinti ir perduoti Bendrabučio vedėjui tvarkingas gyvenamąsias patalpas, inventorių, kambario raktus ir Bendrabučio leidimą;
28.10. saugoti ir tausoti inventorių, įrangą ir kitą turtą kambaryje, bendro naudojimo patalpose ir Bendrabučio teritorijoje;
28.11. taupiai vartoti energijos išteklius;
28.12. užtikrinti, kad išeinant iš kambario ar bendro naudojimo patalpų ar išvykstant iš Bendrabučio ilgesniam laikui patalpose būtų išjungti šviestuvai, nenaudojami elektros prietaisai, užsukti vandens čiaupai ir kt.;
28.13. sulaužęs, sugadinęs Bendrabučio inventorių, įrangą ir kitą turtą ar pastebėjęs Bendrabučio inventoriaus, įrangos ar kito turto gedimą, nedelsdamas informuoti Bendrabučio sargus;
28.14. leisti bet kuriuo paros netrukdomai patekti į nuomojamas patalpas policijos, priešgaisrinę, energetinę, higienos kontrolę vykdantiems pareigūnams, patalpų remonto, Bendrabučio darbuotojams, jeigu reikia užtikrinti, kad būtų laikomasi Taisyklių, ar esant avarinei situacijai;
28.15. Ūkio valdymo ir aprūpinimo skyriui surašius aktą dėl Nuomininko padarytų nuostolių, atlyginti nuostolius pagal pateiktą sąmatą;
28.16. pastebėjęs veiksmus, kurie prieštarauja Taisyklėms, apie pažeidimus nedelsiant informuoti Bendrabučio administratorių arba sargą;
28.17. gavęs kvietimą, atvykti pas Bendrabučio administratorių abiejų šalių sutartu laiku;
28.18. susipažinti su šiomis Taisyklėmis ir įsipareigoti jų laikytis, taip pat savarankiškai susipažinti ir laikytis kitų Panevėžio kolegijos vidaus teisės aktų bei LR įstatymų ir teisės aktų.
28.19. vykdyti teisėtus Bendrabučio darbuotojų nurodymus, neprieštaraujančius Taisyklėms.
28. Bendrabutyje draudžiama:
29.1. Bendrabučiuose ir teritorijoje rūkyti;
29.2. laikyti, vartoti, gaminti ir platinti alkoholinius gėrimus;
29.3. laikyti, vartoti, gaminti ar platinti narkotines ar psichotropines medžiagas;
29.4. savavališkai įleisti ar apgyvendinti svečių knygoje neregistruotus asmenis;
29.5. lankytis asmenims, apsvaigusiems nuo alkoholio ar psichotropinių medžiagų;
29.6. naudoti pirotechnines priemones ar sprogmenis;
29.7. palikti bendro naudojimo patalpose iš kambario išneštas buitines atliekas, nešvarius indus ar asmeninį inventorių, laikyti baldus, butelius ir kitus daiktus Bendrabučių balkonuose;
29.8. laikyti gyvūnus;
29.9. į Bendrabutį nešti dviračius, paspirtukus, akumuliatorius bei juos įkrauti;
29.10. savavališkai persikelti į kitą kambarį;
29.11. savavališkai pernešti Bendrabučio kambaryje esantį inventorių iš vieno kambario į kitą, perstatyti;
29.12. be Bendrabučio administratoriaus sutikimo keisti ar įmontuoti papildomą durų spyną;
29.13. gadinti Bendrabutyje ar jo teritorijoje esančią įrangą ir inventorių;
29.14. išsikelti iš Bendrabučio neinformavus Bendrabučio administratoriaus;
29.15. ant durų, langų, lubų ar sienų savavališkai tvirtinti antenas, plakatus ar kitus daiktus, kurie gali pabloginti gyvenamųjų patalpų būklę;
29.16. kambariuose naudoti papildomus šildymo, vėdinimo, maisto ruošimo technikos ir kitus elektros prietaisus, išskyrus šaldytuvus;
29.17 gadinti lifto apdailą, važinėti liftu daugiau žmonių, negu nurodyta liftų naudojimosi instrukcijoje;
29.18. užsiiminėti nelegalia veikla vidiniame interneto tinkle;
29.19. automobilius statyti ne automobiliams skirtose vietose, užstatyti įvažiavimus prie Bendrabučio, sudaryti kliūtis gelbėjimo ir kt. tarnyboms greitai ir saugiai privažiuoti prie Bendrabučio.

IV. BENDRABUČIO DARBUOTOJŲ TEISĖS IR PAREIGOS

29. Bendrabučio darbuotojai turi teisę:
30.1. esant būtinybei, užeiti į kambarį;
30.2. esant būtinybei, Bendrabučio administratorius, sargas ar kitas jo įgaliotas asmuo patekti į gyvenamąsias patalpas. Nuomininkams jo neįsileidžiant, Bendrabučio darbuotojas turi teisę į gyvenamąsias patalpas patekti naudodamasis atsarginiais raktais arba specialiosiomis priemonėmis. Padarytą materialinę žalą tokiu atveju atlygina Bendrabučio darbuotojo į gyvenamąsias patalpas neįleidę Nuomininkai;
30.3. vykdyti kambarių patikrinimą, siekdami užtikrinti švarą ir tvarką kambariuose;

30.4. užsakyti valymo paslaugas, prieš tai raštu įspėjęs kambario Nuomininkus, kurie naudojasi patalpa (-omis), jeigu tikrinant švarą ir tvarką kambariuose nustatoma, kad švara ir tvarka kambaryje, sanitariniuose mazguose, prieškambaryje ar virtuvėje neužtikrinama pagal sanitarinių higieninių normų reikalavimus. Sąskaita už valymo paslaugas pateikiama kambario ar kambarių Nuomininkams, kurie naudojasi patalpomis;

30.5. Bendrabučio darbuotojai bendro naudojimo patalpose radę iš kambario išneštas šiukšles, buitines atliekas, indus ar kitą asmeninį inventorių, siekdami užtikrinti, kad būtų laikomasi švaros, tvarkos ir higienos sanitarinių normų, turi įspėti Nuomininkus ir pareikalauti nedelsiant pašalinti rastas šiukšles, buitines atliekas, indus ar kitą asmeninį inventorių. Jei po įspėjimo tai nepašalinama, Bendrabučio darbuotojai (valymo įmonės darbuotojai) turi teisę pašalinti inventorių ir taikyti drausminamąsias priemones visiems to aukšto nuomininkams, numatytas kolegijos direktoriaus įsakymuose. Jei nepavyksta nustatyti buitinių atliekų, indų ar asmeninio inventoriaus savininko, Bendrabučio darbuotojai (valymo įmonės darbuotojai) turi teisę pašalinti inventorių neįspėję jo savininko, o jį nustačius taikyti drausminamąsias priemones.
30.6. neįleisti į Bendrabutį Nuomininkų, kurie nepateikia leidimo ar asmens tapatybės dokumento;
30.7. skirti nuobaudas Nuomininkams už Taisyklių pažeidimus šių Taisyklių arba kolegijos direktoriaus įsakymuose nustatyta tvarka;
30.8. vykdyti kitas funkcijas, siekdami užtikrinti, kad būtų laikomasi Taisyklių.
30. Bendrabučio darbuotojai privalo:
31.1. gerbti ir nepažeisti Nuomininkų teisių ir teisėtų interesų;
31.2. suteikti informaciją ir konsultuoti Nuomininkus su apgyvendinimu ir gyvenimu Bendrabutyje susijusiais klausimais.

V. MOKESTIS UŽ BENDRABUTĮ

31. Nuomos mokestis už Bendrabutį nustatomas vadovaujantis Kolegijos direktoriaus įsakymu patvirtintomis kainomis atsižvelgiant į Bendrabučio vietą, patalpų būklę ir patogumą gyventi.

VI. ATSAKOMYBĖ UŽ TVARKOS TAISYKLIŲ PAŽEIDIMUS

32. Už Bendrabučio vidaus tvarkos taisyklių pažeidimus skiriamos nuobaudos vadovaujantis Kolegijos direktoriaus įsakymais.
33. Netekęs teisės gyventi Bendrabutyje, Bendrabučio Nuomininkas privalo atsiskaityti ir išsikelti iš Bendrabučio per Bendrabučio administratoriaus nustatytą terminą.
34. Ypatingu atveju, kai iš Bendrabučio pašalintas studentas negrąžina inventoriaus ir neišsikelia per 5 dienas po nurodyto termino ar toliau neteisėtai lankosi Bendrabutyje ir pažeidžia tvarką, Bendrabučio administratorius turi teisę siūlyti direktoriui nusižengusį buvusį Nuomininką šalinti iš Kolegijos.

VII. TVARKOS TAISYKLIŲ GALIOJIMAS, PAKEITIMAS

35. Taisyklės sudarytos vadovaujantis LR galiojančiais įstatymais ir norminiais aktais, Kolegijos statutu.
36. Taisyklės įsigalioja, keičiamos arba naikinamos Kolegijos direktoriaus įsakymu.

